Լ. Մ. Մկրտչյանը մեծ ավանդ ունի միջնադարյան հայ գրականության ուսումնասիրման, մեկնաբանման, հրատարակման ու պրոպագանդման գործում: Նա հրատարակել է միջնադարյան հայ բանաստեղծներ Նահապետ Քուչակի, Գրիգոր Նարեկացու, Կոստանդին Երզնկացու ստեղծագործությունները ռուսերեն թարգմանությամբ: Նրա ջանքերի շնորհիվ հայ գրականության բազում նմուշներ թարգմանվել են անգլերեն, գերմաներեն, լեհերեն` մատչելի դառնալով օտարալեզու ընթերցողին: Լ. Մ. Մկրտչյանը հեղինակել է մի շարք ուսումնասիրություններ` նվիրված Դոստոևսկու, Տոլստոյի, Չեխովի, Սալտիկով-Շչեդրինի ստեղծագործությանը: